
**ประกาศองค์การบริหารส่วนตำบลชำผักแพว**



เรื่อง สอบราคาจ้างเหมา โครงการก่อสร้างอาคารเอนกประสงค์

# ตำบลชำผักแพว อำเภอแก่งคอย จังหวัดสระบุรี

(เอกสารสอบราคาจ้างเลขที่ ๔/๒๕๕๗)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลชำผักแพว อำเภอแก่งคอย จังหวัดสระบุรี **มีความประสงค์จะสอบราคาจ้างเหมาก่อสร้าง โครงการก่อสร้างอาคารเอนกประสงค์ ขนาดกว้าง ๑๒ เมตร ยาว ๒๔ เมตร หนา ๐.๑๕ เมตร พร้อมติดตั้งป้ายโครงการจำนวน ๑ ป้าย (ตามแบบแปลนและปริมาณงานที่ อบต.ชำผักแพวกำหนด)**

ราคากลางของงานก่อสร้างครั้งนี้เป็นเงินทั้งสิ้น ๙๙๙,๘๐๐.-บาท (เก้าแสนเก้าหมื่นเก้าพันแปดร้อยบาทถ้วน) ราคากลางของทางราชการดังกล่าวไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างเพิ่มเติมในภายหลังไม่ได้

## ผู้มีสิทธิเสนอราคาต้องมีคุณสมบัติ ดังต่อไปนี้

๑. เป็นนิติบุคคลหรือบุคคลธรรมดาที่มีอาชีพรับจ้างทำงานที่สอบราคาจ้างดังกล่าว

๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น และได้แจ้งเวียนชื่อแล้ว

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีความสั่งให้สละสิทธิ์ความคุ้มกันเช่นว่านั้น

๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

๕. มีผลงานก่อสร้างประเภทเดียวกันในวงเงินไม่น้อยกว่า ๔๐๐,๐๐๐.- บาท (สี่แสนบาทถ้วน)

**กำหนดดูสถานที่ก่อสร้าง**ในวันที่ ๑๓ มกราคม ๒๕๕๗ ระหว่างเวลา ๑๑.๐๐น. ถึง ๑๒.๐๐ น. ณ สถานที่ตั้งโครงการ หมู่ที่ ๓ บ้านชำผักแพว ตำบลชำผักแพว อำเภอแก่งคอย จังหวัดสระบุรี และกำหนดรับฟังคำชี้แจงรายละเอียดเพิ่มเติมในวันที่ ๑๓ มกราคม ๒๕๕๗ เวลา ๑๓.๐๐ น. เป็นต้นไป ณ ที่ทำการองค์การบริหารส่วนตำบลชำผักแพว

ผู้ไม่มาดูสถานที่และรับฟังคำชี้แจงและรายละเอียดเพิ่มเติมจะนำมายกเป็นข้ออ้างเพื่อให้ตนพ้นภาระผูกพันใดๆไม่ได้

…/…กำหนดยื่น..

-๒-

**กำหนดยื่นซองสอบราคา** ในวันที่ ๒๖ ธันวาคม ๒๕๕๖ ถึงวันที่ ๑๓ มกราคม ๒๕๕๗ ระหว่างเวลา ๐๘.๓๐ น. ถึง ๑๖.๓๐ น. ที่งานพัสดุ องค์การบริหารส่วนตำบลชำผักแพว อำเภอแก่งคอย จังหวัดสระบุรี และกำหนดเปิดซองสอบราคาในวันที่ ๑๔ มกราคม ๒๕๕๗ ตั้งแต่เวลา ๑๑.๐๐ น. เป็นต้นไป ณ ศูนย์ข้อมูลข่าวสารการจัดซื้อจัดจ้างระดับอำเภอ (ห้องท้องถิ่นอำเภอแก่งคอย)

ผู้สนใจติดต่อขอซื้อเอกสารสอบราคาในราคาชุดละ ๒,๐๐๐.-บาท ได้ที่ ส่วนการคลัง องค์การบริหารส่วนตำบลชำผักแพว ตำบลชำผักแพว อำเภอแก่งคอย จังหวัดสระบุรี ระหว่างวันที่ ๒๖ ธันวาคม ๒๕๕๖ ถึงวันที่ ๑๓ มกราคม ๒๕๕๗ ในวันและเวลาราชการ หรือสอบถามทางโทรศัพท์หมายเลข ๐-๓๖๗๑-๔๐๘๒ หรือในเว็บไซด์ www.chumpakpaew.go.th

ประกาศ ณ วันที่ ๒๕ เดือน ธันวาคม พ.ศ. ๒๕๕๖

(นายสนม โสป่าสัก)

นายกองค์การบริหารส่วนตำบลชำผักแพว

งานพัสดุ/อบต.ชำผักแพว

โทร.๐๓๖-๗๑๔๐๘๑-๒